OpenLLM-France/wikimedia huggingface dataset:
# Friedrich Wilhelm Raiffeisen

Friedrich Wilhelm Raiffeisen (Hamm an der Sieg, Renània, 30 de març de 1818 - Neuwied, Renània, 11 de març de 1888) fou un militar i economista alemany.
Raiffeisen va impulsar al sistema cooperatiu d'estalvi i crèdit, basat en els principis d'auto-ajuda, auto-responsabilitat i auto-administració, en el seu temps va fundar diverses cooperatives al seu país natal, i aquells principis i idees àdhuc continuen vigents en més de 100 països del món, amb al voltant de 300 milions de socis, en més de 700.000 cooperatives.
Va ser alcalde de diverses ciutats: Weyerbusch/Westerwald (1845-1848), de Flammersfeld/Westerwald(1848-1852) i finalment de Heddesdorf de 1852 a 1865.
L'inici de la industrialització en el segle xx, va donar lloc a una economia lliure i independent, apareixent en els sectors pobres, prestadors poc escrupulosos que aguditzaven la misèria, davant aquesta situació Raiffeeisen, va fundar el 1846, l'associació per a l'obtenció de pa i fruites. Després que va considerar que només l'autoajuda seria el mitjà més eficient, va fundar el 1864 l'associació de crèdit de Heddesdorf.
Posteriorment, el 1866 Raiffeisen va escriure les seves experiències en el seu llibre: les associacions de caixes de crèdit com mesura per a evitar la misèria de la població rural, artesanal i obrers urbans, aquest llibre va tenir 8 edicions i es va difondre en tot el món.
Va fundar 'any 1879 el diari Landswirtschaftliches Genossenschaftblatt, òrgan de les cooperatives.
Per a la compensació de liquiditat entre les petites cooperatives d'estalvi i crèdit, es va crear l'any 1872 el Banc Cooperatiu Agrari Renà a Neuwiend, com primera caixa central rural. També va tractar de crear una Assegurança Cooperativa, el mateix que va ser fundat a Berlín l'any 1922 i que avui duu el seu nom.
Actualment el sistema cooperatiu d'estalvi i crèdit ha demostrat una evolució contínua i sostinguda, a través de les organitzacions: a nivell Llatinoamericà, la Confederació Llatinoamericana de Cooperatives d'Estalvi i Crèdit (COLAC), i a nivell mundial, l'Organització Mundial de Cooperatives d'Estalvi i Crèdit (WOCCU).
# Hájske

Hájske és un poble i municipi d'Eslovàquia que es troba a la regió de Nitra, al sud-oest del país. És documentat per primera vegada el 1113.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 28 gener 2022].
* ↑ «Hájske - Oficiálna stránka obce». [Consulta: 28 gener 2022].
# Casa del 49 del Carrer de Sant Joan

La Casa del 49 del Carrer de Sant Joan és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 49 del carrer de Sant Joan, en el sector central - oriental de la vila. Li corresponen les parcel·les cadastrals 51 i 52.
La casa, dels segles XIV - XV, ha estat molt reformada, llevat de la planta baixa, on l'aparell de construcció conserva la pedra tallada original. Hi ha una arcada de punt rodó, romànica, al costat de llevant, amb les arestes aixamfranades. La resta de la façana fou oberta per a practicar-hi una gran obertura rectangular. A l'actual segon pis, hi ha dues grans finestres de punt rodó amb les arestes aixamfranades. És de datació difícil, atès que d'una banda, les arestes d'una arcada romànica foren retallades, i de l'altra, els elements gòtics, d'un gòtic tardà, estan barrejats amb els romànics.

## Referències

* ↑ La casa, en els ortofotomapes de l'IGN

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Cal Martí (Granera)

Cal Martí és una masia del terme municipal de Granera, a la comarca catalana del Moianès. Pertany a la parròquia de Sant Martí de Granera.
Està situada a 760,5 metres d'altitud en el Barri de Baix, al nord-est del Barri del Castell, nucli principal del poble. És de les primeres cases que es troben procedint de Castellterçol per la carretera BV-1245. Queda una mica separada al nord de la carretera, a ponent de Can Creus.
Queda al nord de la carretera, i s'hi accedeix pel camí que mena a l'Agulló, que arrenca cap al nord-est del punt quilomètric 8,8 i travessa tot el Barri de Baix de sud-oest a nord-est i en uns 300 metres mena a Can Creus.

## Bibliografia

* Garcia-Pey, Enric. Granera: recull toponomàstic. Barcelona: Institut Cartogràfic de Catalunya - Societat d'Onomàstica, 2004 (Col·lecció "Monografies", 26). ISBN 978-84-393-6526-8.
* Rodríguez Lara, José Luis. «Granera». A: Aproximació a la Toponímia del Moianès. Barcelona: Rafael Dalmau, Editor, 2009 (Col·lecció "Camí Ral", 30). ISBN 978-84-232-0735-0.
# Sturnira hondurensis

Sturnira hondurensis és una espècie de ratpenat de la família dels fil·lostòmids. Viu a altituds d'entre 600 i 2.000 msnm a El Salvador, Guatemala, Hondures, Mèxic i Nicaragua. S'alimenta de fruita. El seu hàbitat natural són els boscos de diferents tipus. Es creu que no hi ha cap amenaça significativa per a la supervivència d'aquesta espècie, classificada dins de S. ludovici fins a principis del segle xxi. El seu nom específic, hondurensis, significa 'hondureny' en llatí.

## Referències

* ↑ Solari, S. «Sturnira hondurensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. DOI: 10.2305/IUCN.UK.2017-2.RLTS.T88154577A88154581.en. [Consulta: 27 juliol 2023].
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Huimilpan

Huimilpan és un municipi de l'estat de Querétaro. Huimilpan és el cap de municipi i principal centre de població d'aquesta municipalitat. Aquest municipi és a la part sud-est de l'estat de Querétaro.
# Aundhi

Aundhi fou un principat de l'Índia del tipus zamindari, al tahsil de Brahmapuri, districte de Chanda a les Províncies Centrals. La superfície de l'estat era de 54 km² i la població el 1881 de 1.066 habitants, amb majoria d'homes (553) sobre dones (513). La religió dominant al principat era la hindú.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Formiguer de carpó ocre

El formiguer de carpó ocre (Drymophila ochropyga) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc del sud-est del Brasil.

## Referències

* ↑ «Formiguer de carpó ocre». Cercaterm. TERMCAT, Centre de Terminologia. Rev. 10/05/2021(català)
# Cases d'en Janet

Cases d'en Janet són algunes de les cases més antigues del Prat de Llobregat, juntament amb les Cases d'en Puig. Les Cases d'en Janet van ser construïdes per Joan Company i Ginabreda i situades al sud-oest de la localitat.

## Història

Al final del segle xviii, Joan Company i Ginabreda, "Janet", va construir un habitatge modest, al sud-oest del Prat. Aquest constava de dues estances, planta baixa i pis. També va deixar un espai per aviram, jardí i hortet. El seu fill, Rafael Company i Ginabreda, conegut com el "Perruca", que va ser alcalde del Prat del 1805 al 1810, també va construir-hi un habitatge d'iguals característiques a la del seu pare, i així fins al 1910. Allà on va construir aquest habitatge hi va créixer un raval amb setze cases i una seixantena d'habitants, bàsicament poblat per gent humil. Tant el pare com el fill van ajudar econòmicament a aquesta gent.

## Curiositat

Casualment tant el pare com el fill tenien els mateixos cognoms "Company i Ginabreda".

## Ús actual

Actualment aquestes cases ja han estat modificades i la majoria són de propietat. En resten poques de les originàries.

## Referències

* ↑ Masies del Prat (L'Albufera i La Ribera), vol. I, de Gerard i Teresa Giménez i Joan Jordà, Editorial Efadós, El Papiol, 2003, pàg. 38.
# Cal Martí (Mont-roig)

Cal Martí és una casa de Mont-roig, al municipi dels Plans de Sió (Segarra) inclosa a l'Inventari del Patrimoni Arquitectònic de Catalunya.

## Descripció

Casa situada al xamfrà amb el Carrer Major, un dels carrers principals del nucli. Presenta una estructura de planta baixa i primera planta, realitzada amb paredat i arrebossat.
A la planta baixa estàn situades les estances utilitzades originàriament per a úsos agrícoles o ramaders, on s'hi observa una porta de grans dimensions per accedir en aquestes estances, acompanyada per una finestra de mitjanes dimensions per il·luminar el seu interior. A la primera planta, concretament al costat que dona al Carrer Major, apareix la porta d'accés a l'habitatge, on s'hi accedeix mitjançant unes escales que arranquen des de la planta baixa, amb una finestra al costat esquerre. A l'altra façana hi trobem quatre obertures, tres finestres i un balcó, totes corresponents a la zona d'habitatge.
Com a element més destacable cal mencionar la llinda que apareix a la finestra situada a la planta baixa, realitzada amb pedra d'una sola peça, amb un baix relleu que representa les eines d'un ferrer, com ara les tenalles, una ferradura, una clau, etc., emmarcades per una figura octogonal, fet que ens indica l'ofici del propietari que es va encarregar d'edificar l'habitatge.

## Referències

* 1 2 3 «Cal Martí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Formiguer de l'Allpahuayo

El formiguer de l'Allpahuayo (Percnostola arenarum) és una espècie d'ocell de la família dels tamnofílids (Thamnophilidae) que habita el sotabosc de la selva pluvial del nord-est del Perú.

## Referències

* ↑ «Formiguer de l'Allpahuayo». Cercaterm. TERMCAT, Centre de Terminologia. Rev. 10/05/2021
# IZAL

IZAL és un grup de música pop-rock i indie rock originari de Madrid, format per Mikel Izal (cantant i compositor), al davant d'una formació que completen Alejandro Jordá (bateria), Emanuel Pérez "Gato" (baix), Alberto Pérez (guitarres) i Iván Mella (teclats).
La varietat estilística de les seves cançons és el reflex de les seves diverses influències, com Standstill, Mumford & Sons, Two Door Cinema Club, Love of Lesbian, entre d'altres.

## Discografia
### EP

* Teletransporte (2010)

### Àlbums

* Magia y efectos especiales (2012)
* Agujeros de gusano (2013)
* Copacabana (2015)
* VIVO (2017)
* Autoterapia (2018)
* Hogar (2021)

## Referències

* ↑ «Publico.es - Charlas - Izal», 14-10-2013. Arxivat de l'original el 2013-10-14. [Consulta: 12 juny 2018]. (castellà)

## Enllaços externs

* Pàgina oficial
# Carles Vidal i Pasanau

Carles Vidal i Pasanau (Sarrià, 6 de novembre de 1917 - Barcelona, 4 de febrer de 1950) fou un anarcosindicalista i guerriller antifranquista català. Morí afusellat al Camp de la Bota de Barcelona, juntament amb el company de militància José López Penedo, després de ser acusats de l'atemptat fallit contra el cap de la Brigada Político-Social Eduardo Quintela Bóveda, que va matar a dos falangistes, així com de la mort de dos policies.

## Notes

* ↑ En ocasions, citat amb el segon cognom, escrit amb dues esses: «Passanau»

## Referències

* 1 2 3 4 5 6 Bigues, Jordi. «Carles Vidal Pasanau, un guerriller afusellat pel franquisme fa 66 anys». Directa.cat, 03-02-2016. Arxivat de l'original el 22 de febrer 2016. [Consulta: 9 febrer 2016].
* ↑ «Carles Vidal Passanau – fusilado en Barcelona» (en castellà). PuertoReal.CNT.es. Arxivat de l'original el 2018-05-28. [Consulta: 9 febrer 2016].
* ↑ «Carles Vidal Passanau (1917-1950)». EstelNegre.org. Arxivat de l'original el 2016-02-15. [Consulta: 9 febrer 2016].
# Calendari tradicional romanès

El calendari tradicional romanès té els seus propis noms per als mesos, que d'altra banda són idèntics als del calendari gregorià. A la Romania i Moldàvia modernes, aquesta última s'utilitza exclusivament per a transaccions comercials i governamentals i predomina també en l'ús popular. No obstant això, els noms tradicionals dels mesos apareixen en alguns contextos, per exemple en els calendaris eclesiàstics produïts per l'Església Ortodoxa Romanesa.
Tots els noms dels mesos són d'origen llatí, cosa que indica que el seu ús és anterior al contacte eslau al voltant del segle VIII. Sis mesos tenen el seu nom derivat de les característiques dels mesos. Cinc es deriven dels noms llatins que ara s'utilitzen al calendari gregorià (i anteriorment al calendari julià). Tot i això, cadascun d'ells té una etimologia popular i un significat addicional. El darrer mes, desembre, deriva el seu nom del de Sant Andreu.
| Mes | nom romanès habitual | nom tradicional romanès | derivació del nom tradicional romanès |
| Gener | ianuarie | gerar | derivat de januarius, l'etimologia popular el connecta amb ger - "fred amarg"; a mesura que l'hivern arriba a la seva profunditat durant aquest mes. |
| Febrer | februarie | făurar | derivat de februarius ; l'etimologia popular el connecta amb un făuri - "crear"; per tant, făurar també podria significar "ferrer", que dona forma als objectes que s'utilitzaran a la primavera, i "creador", referint-se al fred que genera noves formes. |
| Març | martie | mărțișor | mărțișor - derivat de martius, amb diminutiu -ișor, per tant, "petita marxa". |
| Abril | aprilie | prier | derivat d'aprilis ; l'etimologia popular el connecta amb un prii - "tenir un bon auguri", perquè es considerava un bon mes per continuar les obres agrícoles començades al març i per formar ramats d'ovelles. |
| Maig | mai | florar | floare - "flor"; un mes d'abundant vegetació. Compareu amb Floréal al calendari republicà francès. |
| Juny | iunie | cireșar | cireș - de "cirerer", el fruit del qual ara madura. |
| Juliol | iulie | cuptor | cuptor - "forn"; sovint el mes més calorós, i també quan el blat és a punt per collir. |
| Agost | august | gustar | derivat d' agost ; l'etimologia popular el connecta amb un gusta - "tastar", ja que la fruita ara comença a estar preparada per collir. |
| Setembre | septembrie | răpciune ¹ ; viniceriu ² | ¹ relacionat amb el temps, referit al fred incipient; ² vin - "vi", ja que el mes de setembre és el mes vinícola. Compareu amb Vendémiaire al calendari republicà francès. |
| Octubre | octombrie | brumărel | brumă - "gelada"; brumărel significa "poca gelada", ja que tot just comença a aparèixer a l'octubre. |
| Novembre | noiembrie | brumar | brumă - "gelada", en ple apogeu aquest mes; cf. Calendari republicà francès mes Brumaire. |
| Desembre | decembrie | undrea | d'Indrea (<Andreas); la festa de Sant Andreu, el 30 de novembre, inaugura aquest mes. |

## Vegeu també

* Calendari gregorià
* Calendari republicà francès

## Referències

* Dicționarul explicativ al limbii române, Academia Română, Institutul de Lingvistică "Iorgu Iordan", Editura Univers Enciclopedic, 1998
# Supremacy 1914

Supremacy 1914 un videojoc MMORPG gratuït d'estratègia en temps real, desenvolupat per Bytro Labs UG per a navegadors d'internet, on els jugadors es converteixen en líders de poderoses nacions en la precària Europa de començaments del segle xx. Amb una sofisticada intel·ligència artificial, Supremacy pot arribar a reunir partides de fins a 30 participants.
Els jugadors s'enfronten al repte de convertir-se en el sobirà dels líders de tot el continent europeu a través de contactes diplomàtics o de la força dels seus exèrcits. La durada de cada partida varia entre les quatre i les vuit setmanes. Es juga en un mapa on les unitats es mouen constantment, en lloc d'estar parades en taules, com en la majoria dels jocs. Supremacy compta amb trenta nacions jugables, moviment d'unitats en temps real en un mapa històric, comerç de recursos, diplomàcia i espionatge.

## Referències

* ↑ «Wie diese Gründer ihr Uni-Projekt an die Börse brachten» (en alemany). Welt, 28-07-2016. [Consulta: 9 gener 2018].
* ↑ http://www.mmogratis.es/supremacy-1914-juego-mmorpg.html

## Enllaços externs

* Pàgins del joc
# Heròstrat d'Efes

Heròstrat (en grec antic: Ἡρόστρατος) va ser un pastor d'Efes que va calar foc al Temple d'Àrtemis a Efes, una de les set meravelles del món. Segons Plutarc, aquesta acció la va escometre la mateixa nit del naixement d'Alexandre el Gran, el 21 de juliol del 356 aC. Heròstrat va proclamar orgullosament la seva autoria amb el propòsit d'esdevenir immortal (és a dir, famós), o bé, segons altres versions, va ser capturat i torturat, i va confessar abans de morir que havia cremat el temple. Encara que un decret del senat d'Efes va condemnar el seu nom a l'oblit, Teopomp de Quios va escriure la seva història i així, finalment, Heròstrat va acabar fent-se famós. L'acció d'Heròstrat, i el seu afany d'aconseguir fama a qualsevol preu, han tingut eco en la literatura clàssica, i també en les llengües modernes i al cinema.

## Referències literàries

Marcel Schwob li dedicà un capítol (Heròstrat, incendiari) a les seves Vides imaginàries (1896).

## El complex d'Heròstrat

En psicologia es denomina complex d'Heròstrat al trastorn de l'individu que vol fer-se notar, ser famós, ser el centre d'atenció, sense tenir en compte per quins mitjans ho aconsegueix. Hi ha hagut casos extrems d'efectes fatals, com el de Mark David Chapman, l'assassí de John Lennon, disposat a assassinar el seu ídol només per esdevenir conegut, i altres de molt més innocus, com els streakers, o els intrusos en actes multitudinaris de l'estil de Jimmy Jump, que també aspiren a un moment de glòria.

## Referències

* ↑ Valeri Màxim. De Factis Dictisque Memorabilibus, VIII, 14
* ↑ Borowitz, Albert, Terrorism for Self-glorification: The Herostratos Syndrome, Kent State University Press, Ohio, 2005.
# My Heaven Is Your Hell

"My Heaven Is Your Hell" és una cançó de Lordi del 2004.

## Llista de cançons

* My Heaven Is Your Hell
* Wake The Snake

## Crèdits

* Mr. Lordi (veu)
* Amen (guitarra elèctrica)
* Kalma (baix)
* Kita (batería)
* Enary (piano)

## Referències

* ↑ «Lordi – My Heaven Is Your Hell (2004, CD)» (en castellà). [Consulta: 8 gener 2022].
# Avranville

Avranville és un municipi francès, situat al departament dels Vosges i a la regió del Gran Est. L'any 2007 tenia 70 habitants.

## Demografia
### Població

El 2007 la població de fet d'Avranville era de 70 persones. Hi havia 26 famílies, de les quals 6 eren unipersonals (3 homes vivint sols i 3 dones vivint soles), 7 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 27 eren l'habitatge principal de la família i 4 eren segones residències. 28 eren cases i 3 eren apartaments. Dels 27 habitatges principals, 21 estaven ocupats pels seus propietaris i 7 estaven llogats i ocupats pels llogaters; 2 tenien dues cambres, 2 en tenien tres, 8 en tenien quatre i 15 en tenien cinc o més. 24 habitatges disposaven pel capbaix d'una plaça de pàrquing. A 15 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Avranville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 4 | 80 a 84 | 4 |
| 0 | 75 a 79 | 4 |
| 0 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 30 eren actives i 13 eren inactives. De les 30 persones actives 26 estaven ocupades (17 homes i 9 dones) i 4 estaven aturades (2 homes i 2 dones). De les 13 persones inactives 5 estaven jubilades, 1 estava estudiant i 7 estaven classificades com a «altres inactius».

### Activitats econòmiques

L'any 2000 a Avranville hi havia 7 explotacions agrícoles que ocupaven un total de 735 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques d'Avranville a l'INSEE.
* Évolution et structure de la population Fitxa amb el detall de dades d'Avranville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fort Deposit

Fort Deposit és una població dels Estats Units a l'estat d'Alabama. Segons el cens del 2000 tenia 1.270 habitants.

## Demografia

Segons el cens del 2000, Fort Deposit tenia 1.270 habitants, 489 habitatges, i 349 famílies. La densitat de població era de 86,9 habitants/km².
Dels 489 habitatges en un 35% hi vivien nens de menys de 18 anys, en un 39,3% hi vivien parelles casades, en un 27,4% dones solteres, i en un 28,6% no eren unitats familiars. En el 25,6% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,8% tenia menys de 18 anys, un 8,6% entre 18 i 24, un 27,1% entre 25 i 44, un 21,7% de 45 a 60 i un 12,8% 65 anys o més.
L'edat mediana era de 35 anys. Per cada 100 dones hi havia 86,2 homes. Per cada 100 dones de 18 o més anys hi havia 83 homes.
La renda mediana per habitatge era de 20.433 $ i la renda mediana per família de 24.250 $. Els homes tenien una renda mediana de 27.391 $ mentre que les dones 20.882 $. La renda per capita de la població era de 12.584 $. Aproximadament el 29,8% de les famílies i el 35,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Iconicitat

La iconicitat és el grau de similitud que hi ha entre una imatge i l'objecte que aquesta imatge representa, també, com el grau de realisme d'un dibuix; o grau d'abstracció, si aquest fos més o menys icònic. És la característica que té una imatge de semblar-se el més possible a la realitat, realitat possible o probable, realitat intuïtiva acceptada, o acceptable per a tots.
# Cal Pigat

Cal Pigat és una obra barroca de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular. Format per planta baixa, pis i golfes. Porta dovellada, balcons al primer pis de forja i rajola (verda i blanca) per sota les balconeres. Al pis superior s'observen finestres de doble fulla exemptes. Teulada a dues vessants. Al lateral esquerre hi té un cos adossat. A la planta baixa s'obren finestres reixades.

## Història

Aquesta casa fou afectada l'any 1972 per la construcció de l'autopista A-2. El haver de quedar a una distància respecte a l'A-2 s'havia d'enretirar i es decidí seccionar la façana.

## Referències

* 1 2 «Cal Pigat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].